નોટબંધી પછી મોદીના શાસનમાં નેટ બેન્કિંગ અને ઈ-પેમેન્ટનો પ્રચાર વ્યાપક બન્યો. આ કારણે ભ્રષ્ટાચાર અને કરન્સી છાપવા માટેનો ખર્ચ બન્ને ઘટ્યા છે. ભારતદેશ ડિજિટલ વિશ્વમાં સામેલ થઈ શક્યો. ટેલિફોનનું બિલ ભરવાનું હોય, વીજળીનું બિલ ભરવાનું હોય કે અન્ય કોઈ ટેક્સ ભરવાના હોય અથવા ઇન્કમટેક્સનું રિટર્ન ફાઈલ કરવાનું હોય – એ દરેક બાબતમાં ઓનલાઇન સુવિધાઓ ઉપલબ્ધ થઈ છે એ કારણે લોકોનો સમય બચ્યો છે અને સરળતા વધી છે! પ્રવાસની રિઝર્વેશન ટિકિટ મેળવવા માટે પણ ઘણી સુવિધાઓ ઉપલબ્ધ થઈ છે.